cyanic-selkie/wikianc huggingface dataset:
Christopher Tostrup Paus
Bakgrunn og barndom
Christopher Tostrup Paus ble født 10. september 1862 på Akershus festning og døpt i Akershus slottskirke (Garnisonskirken) 7. november samme år. Han tilhørte «skiensgrenen» av slekten Paus og var sønn av senere krigskommissær i Molde Johan Altenborg Paus (1833–1894) og Agnes Tostrup (1839–1863). På farens side var han barnebarn av prokurator, fogd og proprietær Henrik Johan Paus som eide storgården Østerhaug ved Elverum og Sophie Lintrup. Farfaren vokste opp i Altenburggården sammen med kusinen Marichen Altenburg (Henrik Ibsens mor), og var også halvbror og nær barndomskamerat av Knud Ibsen (Henrik Ibsens far). Henrik Johan Paus var oppkalt etter morens første ektefelle Henrich Johan Ibsen (Henrik Ibsens farfar), mens Christophers far Johan Altenborg Paus var oppkalt etter farens pleiefar Johan Altenburg (Henrik Ibsens morfar). Henrik Ibsen kan ha blitt oppkalt etter både farfaren og onkelen med navnene Henrik Johan.
På morens side var Christopher Tostrup Paus barnebarn av trelasthandler Christopher Henrik Holfeldt Tostrup (1804–1881) og (Julie) Camilla Schaft (1814–1897). Foreldrene var tremenninger. Etter morens død var faren gift på nytt med Cathinka Charlotte Christensen, datter av grosserer Arne Christensen; stemoren var søster av lagmannen Hans Christian Christensen og grosserer Arne Emil Christensen, som begge var gift med døtre av trelasthandler Haaken C. Mathiesen, Tostrupfamiliens partner i Tostrup & Mathiesen. Blant hans faddere ved dåpen var morfaren Christopher Tostrup, tidligere adjutant for kong Karl Johan Hans Christian Rosen og morens barndomsvenninne Marie Arup, datter av Jens Lauritz Arup.
Da han ble født bodde foreldrene på Akershus festning der faren tjenestegjorde som premierløytnant. Moren døde året etter, og faren bodde fra 1860-årene på forskjellige adresser i Christiania med sin nye ektefelle og etterhvert sine barn fra andre ekteskap; familien hadde også kokkepike, stuepike og barnepike. Christopher Tostrup Paus er imidlertid ikke ført opp hos faren i noen av folketellingene fra 1865 og fremover, og ser ut til å ha tilbragt store deler av barndommen hos besteforeldrene Tostrup, bl.a. på herregården Kjellestad i Stathelle, der det ble holdt et gjestfritt hus med hyppige besøk bl.a. fra familien Mathiesen på Linderud; kusinen Hanna Holfeldt Gjør fortalte om deres barndom der i erindringer trykket i Bamble gjennom tidene. Ifølge Gjør bodde Paus' tidligere barnepike «Ninni» (trolig Caroline Hammerstad, 1815–1902) på Kjellestad, og Paus «havde altid en fuglehund, som fik lov til at komme ind i stuerne», i motsetning til gårdshunden. Paus er registrert som bosatt på Kjellestad i folketellingene for både 1875, 1885 og 1891. Antagelig ble han oppfostret hos besteforeldrene fra morens død i 1863.
Christopher Tostrup Paus var fetter til britisk konsul i Oslo Christopher Lintrup Paus og tremenning til bl.a. statsminister Sigurd Ibsen og til skipsreder Øivind Lorentzen, prinsesse Ragnhilds svigerfar. Han var videre tremenning til generalkonsul i Wien og godseier i Skåne Thorleif Paus, som var en av hans arvinger, og som var far til general Ole Paus og farfar til visesangeren Ole Paus; han var både tremenning på farssiden og filleonkel på morssiden til en annen av sine arvinger, godseier Herman Paus, som var gift med Leo Tolstojs barnebarn Tatiana. Herman Paus bestyrte hans svenske gods fra 1923, og overtok Herresta i 1938.
Tostrup & Mathiesen
Morfaren Christopher Tostrup etablerte i 1842 trelastfirmaet Tostrup & Mathiesen, dagens Mathiesen Eidsvold Værk respektive Moelven Industrier, som han eide sammen med Mathiesen-familien, først Mogens L. Mathiesen og senere Haaken C. Mathiesen. Tostrup & Mathiesen eide store skogeiendommer i traktene ved Hurdalssjøen og Eidsvoll, var en av de største bedriftene innen norsk trelastindustri og tidvis det høyest lignede firmaet i Oslo. Christopher Tostrup kjøpte også herregården Kjellestad i Stathelle, der han senere bodde. Ifølge familietradisjonen skal Haaken C. Mathiesen ha ønsket at firmaet også skulle kjøpe Nordmarksgodset, men Tostrup gikk imot planen.
Ved Christopher Tostrups død arvet Christopher Paus sammen med sin mormor, sine to onkler Thorvald og Oscar Tostrup og sine to tanter Valborg og Louise Gjør (som begge var gift med sine fetre) morfarens eierandel på 50% i Tostrup & Mathiesen. Boet omfattet også Kjellestad, en mengde aksjer i virksomheter bl.a. rundt Skiensfjorden og ca. 300 000 i kontanter, samlet verdier for vel over to millioner i 1881-kroner. Oscar og Thorvald gikk da inn som parthavere i Tostrup & Mathiesen med 50% til sammen, og eierskapet ble ordnet på den måten at de stod i gjeld til sine medarvinger med pant i bedriftens eiendommer, slik det var vanlig i samtiden. Oscar gikk inn i ledelsen av bedriften, mens Thorvald drev sin egen trelastforretning Thv. Tostrup & Cie. i Paris og tok aldri del i ledelsen av Tostrup & Mathiesen. Både Thorvald og Oscar var ugifte og barnløse. Thorvald døde i 1890, mer eller mindre insolvent etter å ha brukt farsarven på mislykkede investeringer. Oscar døde i 1892 og etterlot sin store formue til søstrene og dattersønnen Christopher Paus.
Ved onkelen Oscar Tostrups død var Christopher Tostrup Paus 30 år gammel og var den eneste åpenbare kandidaten til å overta Tostrupfamiliens posisjon i firmaet; han hadde også de siste 11 årene vært firmaets kreditor, reelt medeier. Ifølge familietradisjonen skal Christopher Paus i onkelens begravelse ha sagt til Haaken L. Mathiesen at han ønsket å gå inn som parthaver i Tostrup & Mathiesen med Tostrupfamiliens andel på 50%, men dette skal ha blitt avvist av Mathiesen. I stedet kjøpte Mathiesen-familien ut alle Tostrup-arvingene samme år. Francis Sejersted skriver at det ser ut til at det eksisterte en avtale, kanskje inngått så langt tilbake som i Christopher Tostrups og Mogens L. Mathiesens tid, som gav den ene part rett til å løse ut den annen part ved dødsfall eller situasjoner der den formelle parthaveren (dvs. i 1892 Oscar Tostrup) ikke hadde livsarvinger.
Godseier i Skandinavia
Christopher Tostrup Paus bodde fra 1880-årene ofte i København og Roma. Han eide i løpet av sitt liv flere gods i Skandinavia, men hadde gårdsbestyrere som stod for driften av dem og oppholdt seg der stort sett bare på sommerstid. I 1892 kjøpte han storgården Narverød ved Tønsberg med herskapelig hovedbygning, og ansatte som gårdsbestyrer Bernt Styren som tidligere hadde arbeidet for familien på Kjellestad. I 1899 frasolgte han en del av gården med hovedbygningen til arkitekt Foseid, som representerte Norsk Forening for Lystseilas (Kongelig Norsk Seilforening); noen år senere solgte han resten av bruket til Styren. I 1914 kjøpte han godset Trystorp med herskapelig slott i Lekeberg i Sverige, og solgte det i 1918. I 1923 kjøpte han godset Herresta ved Mariefred, som han i 1938 solgte til slektningen Herman Paus; det eies fortsatt av dennes etterkommere.
Roma
Fra 1880-årene tilbragte Christopher Tostrup Paus mye tid i Roma, og bodde der i lange perioder frem til slutten av 1930-årene fast. Han ble etterhvert en markant skikkelse i det norske miljøet i byen. Som 22-åring i 1884 besøkte han farens fetter Henrik Ibsen i byen. Ibsen skrev da på Vildanden og var ivrig etter å høre nytt fra familien i Norge. «Henrik hadde ikke vært så tett på sin egen familie siden han forlot fødebyen over 30 år tidligere», skriver Jørgen Haave. Under dette besøket var også Edvard Grieg og Nina Grieg der i slutten av mars 1884 og gav en liten konsert med musikk til Ibsens dikt.
Pavelig kammerherre og greve
Paus konverterte rundt århundreskiftet til katolisismen i Roma. Han ble 22. februar 1921 utnevnt til kabinettskammerherre «med sverd og kappe» (Cameriere Segreto di Spada e Cappa di Sua Santità) av pave Benedikt XV, og overtok da den stilling som baron Wilhelm Wedel-Jarlsberg hadde hatt før ham. Han ble gjenutnevnt av pave Pius XI 8. februar 1922 og av pave Pius XII 7. mars 1939. Han ble utnevnt til greve av pave Pius XI 25. mai 1923; tittelen var også formelt anerkjent i Kongeriket Italia. I Sverige var han medlem av Ointroducerad adels förening fra 1924.
Ford County (Illinois)
Ford County er et fylke i den amerikanske delstaten Illinois. Administrasjonssenteret ligger i Paxton.
Christopher Tostrup Paus
Pavelig kammerherre og greve
Francis Irgens skriver at Paus i perioden før 1929 (mens Vatikanet ikke var anerkjent som stat) fungerte som «en slags uofficiel (norsk) representant ved Vatikanet». Han ble utnevnt til kommandør av St. Olavs Orden av kong Haakon i 1938 for dette arbeidet. Irgens gjengir i sin biografi over utenriksminister Johannes Irgens, som kjente Paus fra tiden som minister i Roma, flere morsomme anekdoter om Paus.
Paus-samlingen
Christopher Tostrup Paus bygget opp den største private samlingen av gresk og romersk kunst i Nord-Europa, kjent som Paus-samlingen. Kunstverkene ble hovedsakelig innkjøpt i Roma, og han benyttet ulike skandinaviske kunsthistorikere som konsulenter. Samlingen ble gitt til Nasjonalgalleriet i flere omganger mellom 1918 og 1929. I brev til Kirke- og undervisningsdepartementet i forbindelse med gaven i 1918 fremgikk det at samlingen skulle danne grunnlag for «et eventuelt antikvarium i Christiania» og skulle «opstilles som egen avdeling i Kunstmuseet eller hvor Departementet måtte finne det formålstjenlig». Samlet mottok Nasjonalgalleriet minst 60 gjenstander; samlingen utgjør det meste av Nasjonalgalleriets antikksamling. Glyptoteket i København ønsket å sikre seg samlingen, men Paus valgte å gi den til Nasjonalgalleriet i Christiania. Om samlingen het det at
Samson Eitrem skrev en begeistret artikkel om gaven i Aftenposten i 1919.
Han gav også 400 romerske mynter til universitetets myntkabinett.
Sene år og død
Paus var ugift og hadde selv ikke barn. Hans universalarving var senere ambassadør Thorleif Lintrup Paus, en sønn av hans fetter. Han solgte i 1938, muligens ved gavesalg, også Herresta til sin yngre slektning og gårdsbestyrer gjennom rundt femten år, agronom Herman Paus (f. 1897), som to år senere ble gift med grevinne Tatiana Tolstoy, barnebarn av Leo Tolstoj. Deres etterkommere eier fortsatt Herresta og andre svenske herregårder. Christopher Tostrup Paus var Hermans tremenning på farssiden, men også morens fetter, og begge var etterkommere av trelasthandler Christopher Tostrup.
Et maleri av Christopher Paus i kammerherredrakt henger på Herresta.
Annet
Christopher Paus var en ivrig samler av bl.a. kunst, bøker, våpen, mynter mm. Han lot Trystorps Slott restaurere innvendig, visstnok mest for at kunstsamlingen skulle komme til sin rett. Han finansierte også utgivelsen av S. H. Finne-Grønns Familien Tostrup fra Lister (Christiania 1897) og plansjene i Chr. Brinchmann: Norske konge-sigiller og andre fyrste-sigiller fra middelalderen (Kristiania 1924).
Hans navn ble i Norge vekselvis skrevet Christopher Tostrup Paus, Christopher Paus eller ''Chr. Paus''; han hadde en rekke andre slektninger som også het Christopher Paus, ofte med mellomnavnet Blom; hans fetter het Christopher Lintrup Paus. Utenfor Norge eller Skandinavia skrev han og andre slektsmedlemmer gjerne navnet de Paus (slektningen, generalkonsul i Wien Thorleif Paus og dennes familie hadde på sin side von Paus som offisielt navn i Østerrike-Ungarn), og han ble adlet under dette navnet. I Acta Apostolicae Sedis og Annuario Pontificio er navnet skrevet som (conte) Cristoforo de Paus. I Ointroducerad adels förening og deres adelskalender ble navnet også skrevet de Paus.
Dekorasjoner
En oversikt over dekorasjoner per 1934 fremgår av Den Kongelige Norske St. Olavs Orden, som også inneholder et portrett.
21. etappe av Giro d’Italia 2022
Matteo Sobrero vant etappen.
Coroados
Coroados er en kommune i delstaten São Paulo i sørøstregionen av Brasil.
Neozodes
Neozodes er en slekt av biller som tilhører den artsrike underfamilien Cerambycinae i familien trebukker (Cerambycidae).
Taking Woodstock
Taking Woodstock er en amerikansk dramafilm fra 2009, som handler om den kjente Woodstock-festivalen. Filmen er basert på memoarer med samme navn, skrevet av Elliot Tiber og Tom Monte. Filmen hadde premiere under Cannes Film Festival i 2009, og hadde amerikansk kino-premiere i august 2009.
Neozodes
Utseende
En middelsstor, spinkel trebukk med tegninger i brunt og gulbrunt. Antennene er tynne, vanligvis lengre enn kroppen hos hannene og omtrent så lange som kroppen hos hunnene. Pronotum er lengre enn bredt, uten tenner på sidene. Dekkvingene er nesten jevnbrede. Beina er middels lange, lårene klubbeformede.
Taking Woodstock
Sammendrag
Handlingen er lagt til 1969, og følger den sanne historien om Elliot Tiber (Demetri Martin), en fremadstormende interiørarkitekt hvis foreldre, Jake og Sonia, eier et lite hotell i New York. Elliot tilbyr arrangørene av Woodstock-festivalen å bruke foreldrenes hotell til musikk-festivalen deres. En nabo, Max Yasgur gir dem tillatelse til å benytte et nærliggende gårdsområde. Vetty (Liev Schreiber) blirr ansatt som sikkerhetsvakt. Elliot sliter også med å skjule sin homoseksualitet for familien sin, når han blir kjæreste med en av arrangørene bak festivalen.
Neozodes
Utbredelse
Arten er utbredt i Sør-Amerika, i Brasil, Fransk Guyana, Ecuador og Bolivia.
Taking Woodstock
Sammendrag
På den første dagen av konserten får Elliot smake LSD. De neste dagene av festivalen tilbringer han sammen med Vietnam-veteran, Billy (Emile Hirsch) som sliter med post-traumatisk stresslidelse. En morgen avslører moren Sonia at hun i hemmelighet har $ 97 000 i kontanter i klesskapet sitt. Elliot blir opprørt over at hans mor gjemte dette fra ham, når han bladde opp sine egne sparepenger for å hjelpe foreldrene sine. Rett etter den store vellykkede konserten, bestemmer Elliot seg for å flytte til California.
Reika Kakiiwa
Reika Kakiiwa (垣岩 令佳 Kakiiwa Reika), født 19. juli 1989, er en japansk badmintonspiller, som spesialiserer seg i double. Hun deltok under Sommer-OL 2012 i London, der hun tok sølv i kvinnenes double.
Kebnekaise
Kebnekaise (nordsamisk: Giebmegáisi) er Sveriges høyeste fjell, og utgjøres av et fjellmassiv i Kiruna kommune. Kebnekaise ligger i Lappland, 70 kilometer vest for Kiruna. Fjellet har nest størst primær- og sekundærfaktor i Skandinavia (etter Galdhøpiggen), og den 52. høyeste primærfaktor (prominence) i Europa.
Etymologi
Navnet Kebnekaise er en svensk gjengivelse av Jokkmokk-uttalen av det nordsamiske Giebmegáisi, som betyr «kjeletinden». Navnet passer ikke til Kebnekaise, men til Tolpagorni som ligger i nærheten, og Giebmegáisi var opprinnelig navnet på fjellet Tolpagorni. Tolpagornis topp har en rund fordypning hvor det om våren samler seg smeltevann som etterhvert renner over kanten og ned i dalen nedenfor. Det er usikkerhet om hva det opprinnelige samiske navnet var for fjellet som nå bærer navnet Kebnekaise.
Samene kalte Björlings glaciär, som dreneres av Kittelbäcken (Giebmejohka) og som tidligere gikk helt ned til foten av Tolpagorni, for Giebmegáisejiekŋa («kjeletindbreen»). Bekken som ifølge kartet heter Darfáljohka, ble av samene kalt Bassejohka, mens Kebnetjåkka (Giebmečohkka) ble kalt Bassečorru eller Bassevárri («helligfjellet»), og breene som dreneres av Bassejohka (Storglaciären og Isfallsglaciären), ble kalt Bassejiekŋa. Av en eller annen grunn har disse navnene blitt borte, og for Kebnekaise har det skjedd en navneforveksling, slik at navnet Kebnekaise ble overført til Sveriges høyeste topp. Når navneforvekslingen fant sted vites ikke, men muligens i forbindelse med oppmålingen 1877–1880. Denne dannet grunnlaget for generalstabskart «8 Kebnekaisse» i målestokk 1:200 000 fra 1889, hvor nåværende navngiving for fjellet benyttes.
Beskrivelse
Fjellmassivet er en del av de skandinaviske fjellene. Det har Sveriges to høyeste topper, Nord- og Sydtoppen. Sydtoppen utgjøres av en isbre, og høyden endres derfor stadig med isbreens vekst og smelting. De seneste tiår har den vist en generelt minkende tendens. Den 3. september 2019 var høyden 2095,6 meter over havet, ifølge Tarfala forskningsstasjon. På femti år, til 2019, er Sydtoppen blitt 24 meter lavere på grunn av bresmeltingen på toppen. På Lantmäteriets fjellkart (BD6) fra 2016 benyttes gjennomsnittshøyden over de siste ti år, 2101 moh.
Det høyeste punktet i Sverige på fast mark er Kebnekaises nordtopp på 2096,8 meter over havet, hvilket fra og med 2. august 2018 er det høyeste punktet i Sverige overhodet, grunnet Sydtoppens bresmeltning. Fjellet under Sydtoppens bre er 2060 meter over havet.
Ved Nikkaluokta slutter kjøreveien og det er herfra 19 km til Kebnekaise fjellstasjon. Derfra kan man nå Sydtoppen. Tett ved toppen ligger Toppstugan.
Den første som offisielt besteg Kebnekaise var den franske forskningsreisende Charles Rabot i 1883. Første svenske på toppen var den 17-årige botanikeren Johan Alfred Björling, i 1889.
Det er mulig å se både Sverige og Norge fra toppen. Det sies også at det er mulig å overskue 9 % av Sveriges areal fra toppen av fjellet. Det tilsvarer nesten hele Nederlands areal.
I direkte tilslutning til fjellet ligger fire større isbreer: Rabots glaciär (i nordvest), Isfallsglaciären (i øst), Storglaciären (i øst) og Björlings glaciär (i sør). Kebnekaisemassivet har Sveriges høyeste isbretetthet; mer enn førti breer ligger innen et relativt lite område. De fleste store breene er såkalte dalbreer. Sydtoppen er Sveriges eneste toppbre.
Flyulykken i 2012
Den 15. mars 2012 havarerte et Lockheed Martin C-130 Hercules fra det norske Luftforsvaret nær toppen av Kebnekaise. De fem menneskene ombord omkom da flyet på vei fra Harstad-Narvik lufthavn til Kiruna lufthavn traff fjellveggen med stor kraft.
Kebnekaise i litteraturen
I Selma Lagerlöfs barnebok Nils Holgerssons forunderlige reise gjennom Sverige reiser hovedpersonen Nils på ryggen av tamgåsa Morten gjennom Sveriges landskap i en villgåsflokk med den gamle ledergåsa Akka fra Kebnekaise.
thumb|left|330px|Kebnekaisedalen, med [[Tolpagorni og foten til Kebnekaise (til høyre).]]
Kang Moon-kweon
Kang Moon-kweon (født 24. april 1988) er en sørkoreansk landhockeyspiller. Han representerte landet sitt under Sommer-OL 2012 i London, der han endte på åttendeplass med det sørkoreanske landslaget.
Klaus Ploghaus
Klaus Ploghaus (født 31. januar 1956 i Gelnhausen) er en tidligere vesttysk sleggekaster. Hans største meritt er fra OL 1984 i Los Angeles der han tok bronsemedaljen. I tillegg ble han nr. 12 i VM 1978 nr. åtte under EM 1982, nr. seks i VM 1983 og nr. ni i EM 1986. Hans personlige rekord er på 81,32, oppnådd i mai 1986 i Paderborn. Dette setter ham på en sjuendeplass blant tyske sleggekastere etter Ralf Haber, Heinz Weis, Karsten Kobs, Günter Rodehau, Holger Klose og Christoph Sahner.
Per Høglend
Per Andreas Høglend (født 12. januar 1946 i Oslo) er en norsk psykiater og jazzmusiker (trompet).
Han tok examen artium i 1965, ble cand.med. (1972), dr.med. (1995) og utnevnt til professor ved Universitetet i Oslo (1995). Hans virke innbefatter Telemark sentralsykehus og Ullevål sykehus, samt psykiatrisk klinikk ved Universitetet i Oslo (Vinderen). Videre har han publisert omfattende internasjonalt, og redigert journalene Psychotherapy research (1996–) og Journal of psychotherapy practice and research (2002–).
Hans musikalske virke ble inspirert av Jazz on the Summers Day, en dokumentar fra jazzfestivalen i Newport.
Tidligere var han i Guttorm Guttormsen orkester (1973). Selv ledet han Per Høglend Quintet med blant andre Guttormsen (saksofon) og Rune Klakegg (piano) (1976–77). Noe senere ledet han en sekstett med Rune Nicolaysen og Vidar Johansen (saksofon), og Svein-Erik Gaardvik (trommer) (1980–82).
I dag leder han Per Høglend Septet med kollega-psykiatere Knut Onstad (gitar), Øivind Bergersen på trombone og Patric Westin på saksofon og klarinett. I tillegg spiller Morten Oulie (piano og bandleder), Stig Hvalryg (bass og opptaksleder), samt Ola Grønseth på trommer. Septetten spilte på Kongsberg Jazzfestival flere ganger (1992, 93, 2001) og har gitt ut plate.
I tillegg leder han kvintett med Håvard Fossum (saksofon), Anders Aarum (piano), med tillegg av seg selv, Hvalryg og Grønseth fra septetten.
Nils Erik Flakstad
Nils Erik Flakstad (født 23. mars 1876 i Åmot, død 9. desember 1939) var en norsk forretningsmann og stortingspolitiker fra Høyre i perioden 1922 til 1927, kjent som leder av høringene i Lagtinget rundt riksrettssaken mot Abraham Berges regjering.
Mary Poppins
Mary Poppins er hovedperson i en serie barnebøker av den australsk-britiske forfatteren P.L. Travers (1899–1996). Bøkene ble utgitt fra 1934 til 1988. Mary Poppins er en barnepike med magiske evner som arbeider hos familien Banks i London, der hun finner på mye merkelig sammen med barna i huset. Hun eier en magisk paraply som blant annet gjør henne i stand til å fly.
I de tre første bøkene er Mary Poppins' tilstedeværelse hos familien flyktig; hun dukker opp, og forsvinner igjen. Forfatterens opprinnelige intensjon var at disse tre bøkene skulle utgjøre et avsluttet hele, men etter mange oppfordringer fra begeistrede lesere skrev hun flere fortsettelser. Mary Poppins From A-Z (1962) består av 26 korte episoder, én for hver bokstav i alfabetet, og Mary Poppins in the Kitchen (1975) er en blanding av fortelling og matoppskrifter. De tre andre bøkene fra 1952 til 1988 består av episoder som kronologisk sett utspiller seg mellom Mary Poppins' første ankomst i bok 1, og hennes avskjed i bok 3.
Nils Erik Flakstad
Biografi
Innenfor politikken var han medlem av bystyret i Hamar i to perioder, fra 1919 til 1922 og fra 1928 til 1931. Han ble også valgt inn på Stortinget i 1922 og 1925, hvor han representerte kjøpstadene i Hedmark og Oppland fylker, og fungerte som medlem av Næringskomiteen. Fra 1926 til 1927 var Flakstad president av Lagtinget, hvor han blant annet ledet riksretten under høringene av saken mot den tidligere statsministeren Abraham Berge. Flakstad var også medlem av den interparlamentariske kongressen i Paris i 1927. Flakstad er for øvrig dattersønn av presten og politikeren Nils Jønsberg og far til billedhuggeren Nils Flakstad.
Mary Poppins
Film og musikal
Walt Disneys musikalfilm Mary Poppins (1964) er basert på de fire første bøkene. Filmen hadde Julie Andrews og Dick van Dyke i hovedrollene som Mary og Bert. Ellers medvirket David Tomlinson som George Banks, Glynis Johns som Winifred Banks, Karen Dotrice som Jane Banks og Matthew Garber som Michael Banks. Ordet Supercalifragilisticexpialidocious ble introdusert i filmen, som en sangtittel.
Musikalen ble satt opp i London i 2004 med nyskrevne musikalske tilleggsnumre. Musikalen kom til New York i 2006.
Det er også laget en sovjetisk TV-filmatisering av bøkene: Ha det bra, Mary Poppins! (1983-84)
Bøker om Mary Poppins
Bøkene er illustrert av Mary Shepard.
Khalid bin Khalifa bin Abdul Aziz al-Thani
Sjeik Khalid bin Khalifa bin Abdul Aziz al-Thani, født 1968, er en qatarsk politiker som var Qatars statsminister og innenriksminister fra 28. januar 2020 til 7. mars 2023.
Biografi
28. januar 2020 ble han utnevnt til statsminister og etterfulgte da sjeik Abdullah bin Nasser bin Khalifa al-Thani.
Han søkte avskjed 7. mars 2023 og emiren, sjeik Tamim ibn Hamad al-Thani utnevnte fra samme dato sjeik Mohammed bin Abdulrahman bin Jassim al-Thani til ny statsminister.
Inkvisisjon
Inkvisisjon (lat. inquisitio, undersøkelse) er et juridisk teknisk begrep for en prosess hvor det samme organ har ansvaret for sakens opplysning og for å treffe avgjørelse i saken. Den motsatte prosessformen er partsprosessen. I Norge gjelder inkvisisjonsprinsippet som hovedregel for statsforvaltningen, samt ved granskninger, både offentlige og private.
Inkvisisjonen var en betegnelse på flere instanser innenfor den katolske kirke som var ansvarlig for å bekjempe kjetteriet.
Sykling under Middelhavslekene 1955
Sykling under Middelhavslekene 1955. Sykling var en av flere sporter under de andre Middelhavslekene som ble arrangert i Barcelona i Spania i perioden 15. til 25. juli 1955. Det var første gangen som sykling var med på programmet i Middelhavslekene. Det ble konkurrert i to øvelser i landeveissykling, en individuell og en lagkonkurranse, kun for menn. Italia ble beste nasjon, de vant begge gullmedaljene.
Arbeidskapital
Arbeidskapital er differansen mellom omløpsmidler og kortsiktig gjeld i balansen. Ved siden av anleggsmidlene, slik som maskiner og inventar, anses dermed arbeidskapitalen som en del av driftskapitalen. Den er ett av flere mål på likviditeten i en bedrift. En positiv arbeidskapital betyr at deler av omløpsmidlene er finansiert ved langsiktig gjeld eller egenkapital. Er arbeidskapital derimot negativ, betyr det at deler av anleggsmidlene er finansiert ved kortsiktig gjeld, som tyder på dårlig likviditet.
Arbeidskapitalen er et uttrykk for selskapets handlingsrom. Noe forenklet kan man si at nøkkeltallet beregnes som kapital som står igjen som tilgjengelig etter at alle bokførte kortsiktige forpliktelser er gjort opp og alle bokførte kortsiktige fordringer er krevd inn. Nøkkeltallet angir dermed hvor mye kapital som er tilgjengelig på kort sikt (12 måneder fram) i form av likvide midler til innkjøp, anskaffelser, investeringer, vedlikehold etc.
En annen metode for å finne arbeidskapitalen er å addere langsiktig gjeld og egenkapital og finne differansen mellom dette beløpet og anleggsmidler. Dette illustreres i balanseligningen der OM + AM = EK + LG + KG. OM = omløpsmidler, AM = anleggsmidler, EK = egenkapital, LG = langsiktig gjeld og KG = kortsiktig gjeld.
Franklin County (Illinois)
Franklin County er et fylke i den amerikanske delstaten Illinois. Administrasjonssenteret ligger i Benton.
Anders Samuelsen
Anders Samuelsen (født 1. august 1967 i Horsens) er en dansk politiker (LA) som fra 28. november 2016 til 27. juni 2019 var Danmarks utenriksminister. Han ledet partiet Liberal Alliance fra 2009 til 2019.
Bakgrunn
Han gikk folkeskolen i Hobro og Tranebjerg, tok studentereksamen ved katedralskolen i Viborg i 1986, og ble kandidat i statsvitenskap fra Aarhus Universitet i 1993. Han har to sønner med ungdomskjæresten, som han var gift med mellom 1992 og 2009.
Politiker
Samuelsen var konsulent og prosjektkoordinator ved døvehøyskolen Castberggård før han gikk inn i politikken på heltid i 1998. I 1994 manglet Radikale Venstre en folketingskandidat i Horsens, og henvendte seg til Ole Samuelsen og spurte om noen av hans barn var aktuelle. Han foreslo den da 26 år gamle sønnen Anders.
Anders Samuelsen møtte første gang i Folketinget som vararepresentant for kulturminister Elsebeth Gerner Nielsen 1998–2001, og siden 2001 har han vært innvalgt på eget mandat. Samuelsen trådte midlertidig ut av Folketinget mens han i årene 2004–2007 var medlem av Europaparlamentet, der han var tilsluttet Alliansen av liberale og demokrater for Europa. I 2007 dannet han partiet Ny Alliance sammen med Naser Khader og Gitte Seeberg. I 2008 skiftet partiet navn til Liberal Alliance og fikk et mer rendyrket liberalistisk program. Samuelsen overtok som partiets leder idet Khader trakk seg ut av partiet.
Ved Liberal Alliances valgnederlag i 2019 mistet Anders Samuelsen sitt eget mandat i Folketinget, og trakk seg som partileder.
Eliteserien i sjakk
Eliteserien i sjakk er det øverste nivået i norsk seriesjakk. Eliteserien består av 10 lag med 6 spillere på hvert lag. Det spilles 9 runder fordelt på 3 helger med 3 runder under hver av helgene. Normalt er det en spillehelg før jul og to etter jul. De to dårligste lagene rykker ned til sine respektive 1. divisjoner, mens de to vinnerne av kvallikkampen mellom de 4 1. divisjonsvinnerne rykker opp til Eliteserien.
Eliteserien 2017/18
Eliteserien i sjakk 2017/18 spilles helgene 3. november 2017-5. november 2017, 1. desember 2017-3. desember 2017, 12. januar 2018-14. januar 2018 og 2. mars 2018-4. mars 2018. Spillestedet første helg var delt, og tre matcher ble spilt i Stavanger i november og to matcher ble spilt i Oslo desember. Vålerenga ble seriemester, en runde før slutt og vant foran Nordstrand og SK 1911.
Codanserien 2016/17
Eliteserien i sjakk 2016/17 spilles helgene 28. oktober 2016-30. oktober 2016, 13. januar 2017-15. januar 2017 og 3. mars 2017-5. mars 2017. Spillestedet første helg var delt, og tre matcher ble spilt i Oslo og to matcher ble spilt i Bergen. Vålerenga ble seriemestre foran SK 1911 og OSS.
Scandicserien 2015/16
Eliteserien i sjakk 2015/16 spilles helgene 30. oktober 2015-1. november 2015, 15. januar 2016-17. januar 2016 og 4. mars 2016-6. mars 2016. Vålerenga ble seriemestre foran SK 1911 og OSS.
Codanserien 2014/15
Eliteserien i sjakk 2014/15 spilles helgene 31. oktober 2014-1. november 2014, 9. januar 2015-11. januar 2015, 7. februar 2015-8. februar 2015 og 6. mars 2015-8. mars 2015. Codanserien ble før 2014/15-sesongen utvidet til 12 lag. OSS ble seriemestre foran Vålerenga og Asker.
Eliteserien 2013/14
Eliteserien i sjakk 2013/14 ble spilt fra 1. november 2013 til 23. mars 2014. Det var 7. gangen OSS vant Eliteserien.
Den opprinnelige resultatlisten står under.
Regelbrudd og utvidelse av Eliteserien 2014/15
Etter at serien var ferdigspilt ble det oppdaget at Vålerenga og Black Knights hadde benyttet seg av spillere som ikke var spilleberettiget. Dette ble av spesiell betydning da Vålerengas seier mot SK 96 ble endret til tap. For det første gjorde dette at Vålerenga mistet to lagpoeng og ble forbigått av Asker som dermed havnet på andreplass. Videre førte endringen til at SK 96 fikk to ekstra lagpoeng og dermed unngikk nedrykk på bekostning av SOSS.
Det at SOSS skulle rykke ned på grunn av et annet lags regelbrudd ble av mange ansett som urimelig. På kongressen i 2014 ble det fremmet og vedtatt et forslag om at serien skulle utvides til 11 lag slik at SOSS skulle beholde plassen. Det ble senere bestemt å utvide til 12 lag for 2014/15 sesongen slik at det var et partall med lag. Den 12. plassen ble tildelt etter en match mellom de tapende opprykksfinalistene Nordstrand og Hell. Nordstrand vant 3,5 - 2,5.
Kvalifiseringen til Eliteserien 2014/15
De 4 1. divisjonsvinnerne fra Seriesjakken 2013/14 spilte våren 2014 kvalifisering til Eliteserien 2014/15.
Resultater:
Stavanger og Tromsø er kvalifisert for spill i eliteserien 2014/2015.
Telioserien 2006/07
Telioserien 2006/07 var første sesong i eliteserien i sjakk etter at seriesystemet ble endret. Før dette hadde seriemesteren blitt kåret ved regionale lagturneringer som endte med en finale mellom de regionale mestrene.
Victoria (2013)
Victoria er en norsk dramafilm fra 2013 basert på Knut Hamsuns roman Victoria (1898). Filmen er regissert av Torun Lian og har Jakob Oftebro, Iben Akerlie og Bill Skarsgård i hovedrollene.
Filmen vant Amandaprisen 2013 i klassen beste mannlige birolle ved Fridtjov Såheim og var en av fem finalister til Folkets Amanda. Under Kanonprisen 2013 vant den klasen beste produksjonsdesign ved og  og var nominert i klassen beste filmmusikk ved Jan Bang, Erik Honoré, Gaute Storaas og Arve Henriksen.
Handling
Victoria er en rikmannsdatter, som skal tvangsgiftes bort med en mann hun ikke vil ha. Hun er mer interessert i møllerens sønn Johannes. Det oppstår et trekantdrama.
Ossibia
Ossibia er en slekt av biller som tilhører den artsrike underfamilien Cerambycinae i familien trebukker (Cerambycidae).
Utseende
Middelsstore (ca. 12 millimeter), slanke, mørke trebukker. De kan være brunlige, eller mer kontrastrikt fargede. Antennene er lengre enn kroppen og tynne. Pronotum er tønneformet, lengre enn bredt. Dekkvingene er smale og parallellsidige, beina ganske lange.
Utbredelse
Slekten er vidt utbredt i Afrika.
George Fairbairn
George Eric Fairbairn (født 18. august 1888, død 20. juni 1915) var en britisk roer som deltok i de olympiske leker 1908 i London.
Fairbairn vant en olympisk sølvmedalje i roing under OL 1908 i London. Sammen med Philip Verdon kom de på andreplass i klassen toer uten styrmann bak sine landsmenn John Fenning og Gordon Thomson.
Fairbairn døde i strid i 1915 i Bailleul i Frankrike under første verdenskrig.
Tinninglapp
Tinninglapp, e, Lat. lobus temporalis, område i hjernen. En av fire hjernelapper. Lokalisert under pannelappen og isselappen. Fortsettelse av isselappen nedover (kaudalt), separert fra pannelappen av fissura Sylvii. Har en rekke funksjoner bl.a. med prosessering av synsinntrykk (som face area for ansikter), hukommelse, emosjonelle prosesser, lukt og hørsel.
Hos høyrehendte vil språkforståelse ligge i venstre tinning- og isse-lapp. I tinninglappene ligger hippocampus som er uunnværlig for lagring i hukommelsen og amygdala som har funksjoner for emosjonell regulering og luktpersepsjon.
Den vanligste formen for epilepsi er i tinninglappen. Omtrent 60 % av alle pasienter med epilepsi har anfall som antas utgått herfra.
De andre hjernelappene er:
Кора больших полушарий
Bærenga
Bærenga (ingen husnummer) er en vei på Åsbygda i Ringerike kommune.
Bærenga er en sidevei til Hadelandsveien (Fylkesvei 241), vestover fra denne. Den går inn til Åsbygda stadion. Veien ligger cirka 236 meter over havet ved Hadelandsveien.
Hadelandsveien 750 har innkjøring fra Bærenga.
Melbourne Museum
Melbourne Museum er et museum i Melbourne i Australia. Museet ligger i Carlton Gardens rett nordøst for Melbourne sentrum og er del av Museums Victoria.
Museet har flere faste utstillinger og omreisende utstillinger (for eksempel «Titanic» og Tutankhamon). Utstillingene er både naturhistoriske og sosialhistoriske, samt Bunjilaka som er en utstilling om aboriginer i Victoria. De har også en IMAX-kino som viser filmer i 3D-format.
Museet var opprinnelig samlokalisert med State Library of Victoria i den nåværende biblioteksbygningen i La Trobe Street. I 2000 ble museet flyttet til sin nåværende bygning i Carlton Gardens.
Scottish Liberal Democrats
Scottish Liberal Democrats, skotsk gælisk: Libearal Deamocratach na h-Alba, er et sosialliberalt politisk parti i Skottland som er en del av det britiske liberaldemokratiske parti.
Det er representert i Det britiske underhuset, Skottlands parlament, men har ingen plasser i Europaparlamentet.
Partiets leder er siden 17. mai 2011 Willie Rennie, der det etter valget i 2011 har 5 av totalt 129 representanter. I det britiske underhuset har partiet 11 av tilsammen 59 skotske plasser, og to av seks skotske plasser i Europaparlamentet.
Partiet ble dannet i 1988 da Scottish Liberal Party og Det sosialdemokratiske parti ble slått sammen.
I perioden 1999 til 2007 satt partiet i en koalisjonsregjering med Scottish Labour Party i Skottland, men da Scottish National Party (SNP) vant rent flertall i de skotske valgene i 2011, måte partiet gå i opposisjon.
Väsman
Väsman er en innsjø i Ludvika kommune i Dalarnas län i Sverige. Sjøen ligger 154 meter over havet og har et areal på 39,1 km² og en største dybde er på 53 meter. Barken har utløp gjennom Kolbäcksån, som munner ut i Mälaren. Sjøens er rundt 14 km lang (nordvest-sørøst) og bredden varierer fra 1,5–6 kilometer.
Fram til 1932 gikk det trafikk med dampbåter på sjøen (se Sunnansjö hamn). På østbredden av sjøen ligger Brunnsviks folkhögskola, som er Sveriges eldste folkehøgskole.
Under sjøen ligger en omfattende forekomst av jernmalm, som anslås til 640 millioner tonn og som selskapet Nordic Iron Ore i 2011 opplyste at de ville forsøke å starte utvinning av.
Nukleotid
Nukleotider er mest kjent som byggesteiner i nukleinsyremolekyler (DNA og RNA), og består av en nitrogenbase koblet sammen med et sukkermolekyl (ribose i RNA og deoksyribose i DNA) og et eller flere fosfation. Nitrogenbasene heter adenin (A), cytosin (C), guanin (G), uracil (U) og tymin (T) – de tre første er felles for DNA og RNA, mens uracil (U) er spesifikk for RNA og tymin (T) for DNA.
Kjemisk struktur
Utgangspunktet for oppbygningen av et nukleotid er nukleosidene, som igjen består av en pentose (enten  ribose eller  2'-deoxyribose) med en nitrogenbase, enten en purin- eller en pyrimidinbase knyttet til pentosens karbonatom nummer 1 via en glykosidbinding. Angående nummereringen av karbonatomer i et nukleosid (og et nukleotid) bruker man rene tall i purin/pyrimidindelen og tall med apostrof i sukkerdelen av molekylet. I nukleotidene er det knyttet én eller flere fosfatgrupper til sukkerdelen av nukleosidet. Avhengig av hvor mange fosfatgrupper og hvordan de er festet kan en dele inn i ulike grupper av nukleotider:
Nukleosidmonofosfater
Dette er det man oftest tenker på som ”vanlige” nukleotider, slike man finner lenket sammen i DNA og RNA. I disse er det knyttet én fosfatgruppe til sukkerdelen av et nukleosid. Strengt tatt kan en tenke seg 2’, 3’, og 5’-nukleotider etter hvor fosfatgruppa er koblet, men av de naturlig forekommende finner vi nesten utelukkende 5’-nukleotider. Best kjent er 5’-adenosinmonofosfat (AMP), se figuren ovenfor. Bortsett fra byggesteinene i DNA, som betegnes deoksyribonukleotider, inneholder nukleosidmonofosfat-molekylene ribose.
Nukleosiddi- og trifosfater
Disse kan dannes ut fra de foregående ved at det knyttes henholdsvis én eller to ekstra fosfatgrupper til den eksisterende. Bindingen mellom to fosfatgrupper kalles en fosforsyreanhydridbinding, og er av en annen og mindre stabil type enn den mellom den første fosfatgruppa og ribose/deoksyribose. Det frigjøres energi ved hydrolyse av en fosforsyreanhydridbinding. dette er bakgrunnen for at ATP og andre nukleosiddi- og trifosfater kan fungere som energilagrere i cellene.
Sykliske mononukleotider
Disse kan tenkes oppstått fra 5’-nukleotider (nukleosidmonofosfater] ved at fosfatgruppa også danner en esterbinding med hydroksylgruppa på karbonatom nummer 2’. Viktige i regulering av stoffskifteprosesser er: syklisk AMP og syklisk GMP.
Nukleotidenes rolle i nukleinsyrene
Nukleotider bindes sammen ved hjelp av 3,5-fosfodiesterbindinger til lineære polymerer kalt nukleinsyrer, som er fellesbetegnelsen for DNA og RNA. Nukleinsyre består av et eller to polynukleotider som utgjør det enkelt- eller dobbelttrådete RNA og DNA. Sukkermolekylene danner sammen med fosfatgruppen den ytre grunnstrukturen i DNA/RNA-tråden, mens basene peker innover og er bundet til hverandre ved hjelp av hydrogenbindinger. Kun komplementære baser, det vil si en purin og en pyrimidin, passer sammen. A og T er komplementære baser, det samme er G og C. Rekkefølgen av de nitrogenholdige basene i DNA utgjør genetisk arv.
Hyun Hye-sung
Hyun Hye-sung (født 7. oktober 1986) er en sørkoreansk landhockeyspiller. Han representerte landet sitt under Sommer-OL 2012 i London, der han endte på åttendeplass med det sørkoreanske landslaget.
Temnosternus
Temnosternus er en slekt av biller som tilhører den artsrike underfamilien Lamiinae i familien trebukker (Cerambycidae).
Utseende
Middelsstore, brunlige trebukker. Dekkvingene er trukket ut til spisser bak.
Mannen fra stumfilmene
Mannen fra stumfilmene (engelsk: ) var Norges bidrag til Underholdningsfestivalen i Montreux i 1989. Regissør var Robert Williams. Han skrev også manus, med bidrag fra Andreas Diesen. I rollen som «mannen fra stumfilmene» finner vi Karl Sundby.
Temnosternus
Levevis
Som de fleste andre trebukker borer larvene i ved.
Mannen fra stumfilmene
Bidraget ble sendt på NRK Fjernsynet 22. april 1989.
Temnosternus
Utbredelse
Slekten er utbredt i Australia.
Mannen fra stumfilmene
Handling
Ifølge NRKs nettsted foregår handlingen i våre dager, men vår helt kommer fra en annen tid og nå må han venne seg til de moderne tider...
Den syrisk-katolske kirke
Særkirkens overhode er den syriske patriark av Antiokia, som har sitt sete i Beirut. Nåværende patriark er Ignatius Josef III Younan (siden 2009).
Struktur
Den syrisk-katolske kirke er organisert i ni eparkier (bispedømmer), hvorav seks er erkeeparkier (kursivert i listen; kirkeprovinser og metropolitanbispedømmer er fremhevet i fet). I tillegg kommer fem eksarkater o.l. (mindre skrifttype i listen).
Historie
Fra 1600-tallet begynte jesuitter å misjonere i og rundt Aleppo, noe som førte til at mange syrisk-ortodokse kristne konverterte til eller sympatiserte med katolisismen. Etter at det allerede mellom 1662 og 1702 hadde blitt valgt katolske patriarker, konverterte den nyvalgte syrisk-ortodokse patriarken av Antiokia Ignatius Michael III Jarweh i 1782 til katolisismen. Pave Pius VI anerkjente Jarweh som patriark av Antiokia. Den syriske ortodokse kirke valgte umiddelbart en ny patriark (Ignatius Matteus), som ble anerkjent av den økumeniske patriark av Konstantinopel. Den syriske kirke var dermed delt i en katolsk og en ortodoks gren.
Den syrisk-katolske patriarkens sete lå først i Aleppo, fra 1850 i Mardin, og fra 1920 i Beirut.
Marc Schneeberger
Marc Schneeberger (født 5. juli 1981) er en sveitsisk friidrettsutøver, som konkurrerer i sprintløp. Han representerte Sveits under Sommer-OL 2008, der han ble utslått i de innledende rundene.
Slaget om Dakar
Slaget om Dakar (også kjent som Operasjon Menace) var et mislykket forsøk i september 1940 av de allierte på å erobre den strategiske havnen i Dakar i Fransk Vest-Afrika (det som i dag er Senegal). Dakar var under vichyfransk kontroll på den tid. De alliertes hensikt med dette slaget var å utplassere frie franske styrker under general Charles de Gaulle i Dakar og området rundt byen.
Bakgrunn
Etter våpenhvilen mellom Frankrike og Tyskland i juni 1940, var det stor forvirring med hensyn til holdningen i de forskjellige franske kolonier. Noen, som Fransk Kamerun og Fransk Ekvatorial-Afrika, gikk med de Frie Franske, mens andre som Fransk Nord-Afrika, Fransk Vest-Afrika, Syria og Fransk Indokina forble under vichyfransk kontroll. Den franske flåten i Middelhavet var i stand til å angripe den italienske flåten, og slik kunne altså den britiske Royal Navy konsentrere seg om de tyske krigsskipene i Nordsjøen og Atlanterhavet. Risikoen for at den franske flåten skulle falle i tyskernes hender, førte til det britiske angrepet på den franske flåten i Mers-el-Kébir. Selv om britene hadde fjernet en potensiell fare, fikk deres innsats ikke de franske enhetene til å få mer lyst til å slutte seg til Charles de Gaulle.
De Gaulle mente at han kunne overtale de vichyfranske styrkene i Dakar til å slutte seg til de alliertes side. Det var store fordeler knyttet til det: ikke bare de politiske konsekvenser ved å få en vichyfranske koloni til skifte side, men også praktiske fordeler: gullreservene fra Banque de France og den polske regjering som var i eksil i Dakar. Med tanke på militær strategi var havnen i Dakar langt bedre egnet til å beskytte de alliertes konvoier som seilte rundt Afrika, enn Freetown i Sierra Leone, der de allierte hadde en base på dette tidspunktet.
Med tanke på disse fordelene, bestemte de allierte å sende en flåtestyrke bestående av et hangarskip (HMS «Ark Royal»), to slagskip (HMS «Resolution» og «Barham»), fem kryssere og ti jagere til Dakar. Flere transportskip skulle transportere 8,000 tropper. Styrkens ordre gikk først og fremst ut på å få til forhandlinger med den vichyfranske guvernør, men hvis det mislyktes, skulle man prøve å ta byen med makt.
De vichyfranske styrkene som befant seg i Dakar, var ledet av det ikke ferdiggjorte slagskipet, Richelieu. Dette skipet var et av de mest avanserte og velutviklede krigsskipene i den franske flåten. Det hadde seilt fra Brest i Frankrike den 18. juni, før tyskerne hadde kommet til havnen. Richelieu var da omkring 95% ferdig. Før Vichy-regjeringen ble etablert, hadde HMS Hermes, et britisk hangarskip, kjempet sammen med de franske styrkene i Dakar. Da vichyregimet hadde fått makten, forlot Hermes havnen, men det ble på vakt og fikk selskap av den australske, tunge krysseren HMAS «Australia». Fly fra Hermes hadde angrepet Richelieu og hadde også klart å ramme det med en torpedo. Det franske skipet kunne ikke lenger seile, men det var fortsatt i stand til å fungere som et flytende kystbatteri. Tre Vichy-ubåter og flere lette skip var også til stede i Dakar. En styrke på tre kryssere (Gloire, Georges Leygues og Montcalm) og tre jagere hadde forlatt Toulon bare noen få dager tidligere. Gloire ble bremset på grunn av mekaniske problemer og ble oppdaget av Australia og beordret til å seile til Casablanca. De to andre krysserne og jagerne klarte å flykte fra de forfølgende allierte krysserne og nådde trygt Dakar.
Slagets gang
Den 23. september slapp det engelske Fleet Air Arm løpesedler over Dakar. Disse inneholdt propaganda. Fly fra Frie franske styrker fløy fra HMS Ark Royal og landet på Dakar lufthavn, men besetningen ble med det samme tatt til fange. En båt med representanter for de Gaulle seilte inn i havnen, men den ble raskt beskutt. Klokken 10:00 fikk alle vichyfranske skip som forsøkte å forlate havnen, advarselsskudd fra Australia. Etter hvert som skipene kom tilbake til havnen, åpnet kystartilleriet ild mod Australia. Dette førte til kamp mellom slagskipene, krysserne og kystfortene. Om ettermiddagen oppdaget og skjøt Australia på en vichyfransk jager (Audacieux), som deretter ble satt i brann og som til slutt gikk på grunn.
Også om ettermiddagen forsøkte man å landsette frie franske styrker på en strand ved Rufisque i den nordøstlige delen av Dakar. Som følge av kraftig beskytning fra vichyfranske stillinger som forsvarte stranden, ble også dette angrepet mislykket. General de Gaulle erklærte at han ikke ønsket å "sprute ut blod av franskmenn mot franskmenn" og stoppet angrepet.
I løpet av de to neste dagene fortsatte de alliertes flåte å angripe kystforsvaret, og vichyfranske styrker fortsatte med forsvaret. Under disse kampene ble to vichyfranske ubåter (Persée Ajax) senket, og en jager skadet. Den allierte flåten led også store tap: HMS Resolution ble torpedert av Bévéziers, og HMS Barham ble rammet av en 380 mm granat fra Richelieu. To kryssere fikk også skader.
Til slutt trakk de allierte seg tilbake og etterlot Dakar og Fransk Vest-Afrika i vichyfranske hender.
Ettervirkninger
Effektene av de alliertes nederlag var mest politiske. De Gaulle trodde at han kunne overtale vichyfranskmennene i Dakar til å skifte side, men det viste seg ikke å være tilfellet. Dette fikk negativ betydning for hans status blant de allierte. Selv med hans seier i slaget om Gabon to måneder senere, lyktes det ikke han i å reparere disse skadene og fjerne mistroen fullt ut.
Reidar Myhre (musiker)
Reidar Arman Myhre er en norsk musiker med saksofon som hovedinstrument. Han ble født i Oslo 25. januar 1945 og bor nå i Drøbak.
Han leder nå "Reidar Myhres Prima Band", et syv-manns band og han spiller i Kampen janitsjar.